ELEKTRIČAR

Predstavil vam bom poklic električarja. Ta poklic sem si izbral zato, ker mi je všeč in ker ga opravlja tudi moj oče.

Električarji postavljajo daljnovode, napeljujejo elektriko v stanovanja in hiše, v stavbe vgrajujejo števce, ki merijo porabo električne energije in te števce tudi redno popisujejo. Pri delu morajo upoštevati varnostne ukrepe, saj so posledice lahko tudi smrtne.

Električar skrbi, da omrežje z električno energijo deluje pravilno povsod, kjer je napeljano. Na električnem omrežju po potrebi odpravlja napake.

Električar ima zaključeno 3-letno srednjo šolo. Pozna osnove elektrotehnike in energetike ter v manjši meri tudi elektronike.

Poleg teh strokovnih znanj, mora v času šolanja pridobiti tudi praktične spretnosti.

Električar dela večinoma na terenu, zato mora imeti tudi vozniški izpit. Zaposlitev ni težko najti, saj ga potrebuje vsako večje podjetje.

Pri delu potrebuje različne merilne naprave in različno orodje. Imeti mora tudi dober barvni vid.

Pogosto dela na višini, potrebuje čelado, rokavice, čevlje z debelim gumijastim podplatom. Ne sme ga biti strah višine. Elektromonter se običajno ne poškoduje zaradi udara električne energije, ampak zaradi drugih poškodb, npr. padca, zdrsa…

Poklic mi je všeč zato, ker je delo zanimivo in razgibano.